钦定古今图书集成/明伦汇编/氏族典/第281卷 > 《廖用贤尚友录》 > 汪澈
## 钦定古今图书集成/明伦汇编/氏族典/第281卷 > 《廖用贤尚友录》 > 汪澈

按《宋史汪澈传》：“澈字明远，自新安徙居饶州浮梁。第
进士，教授衡州、沅州。用万俟卨荐，为秘书正字、校书
郎轮对。高宗善其言，除监察御史，进殿中侍御史，累
除御史中丞，寻以为湖北京西宣谕使，召为参知政
事，与宰相陈康伯同赞内禅。孝宗即位，锐意恢复，首
用张浚使江淮，澈以参豫督军荆襄。隆兴元年入奏”，
还武昌，而张浚克期大举，诏澈出师应之。澈以议不
合，乞令浚并领荆、襄。谏议大夫王大宝论澈无制胜
策，乞罢黜。澈亦请祠，除资政殿学士、提举洞霄宫。大
宝疏再上，落职仍祠禄。明年，知建康府，寻除枢密使。
在位二年，以观文殿学士奉洞霄祠，寻知鄂州。时议
废江州军，澈言不可。知宁国府，改福州、福建安抚使，
复请祠，寻致仕，卒，谥“庄敏。”澈自奉清约，虽贵犹布衣
时。有《文集》二十卷、奏议十二卷。